open-index/open-wikipedia-markdown huggingface dataset:
Vuohenkello

**Vuohenkello** (*Campanula rapunculoides*) on kellokasveihin (*Campanulaceae*) kuuluva kasvilaji. Ne kasvavat lähes metrin pituisiksi pääosin niityillä ja ojanvarsilla.

Suomeen vuohenkello tuotiin koristekasviksi, mutta sitä käytetään myös hyötykasvina. Osa sen juurista turpoaa mukulamaisiksi ravintovarastoiksi, joita on käytetty myös ihmisen ruokana. Vahvojen maanalaisten juuriensa avulla ne pysyvät paikallaan hyvin.

Vuohenkelloa kasvaa Etelä- ja Keski-Suomessa muun muassa puistoissa, puutarhoissa, tienreunoilla ja joskus rehevissä metsiköissäkin. Sen kapeat kukat ovat sinipunaiset ja noin 2−3&nbsp;cm pitkät. Lehdet ovat hammaslaitaisia, tyvestä terävät.

Vuohenkellon lähimmät sukulaislajit ovat ukonkello (*Campanula latifolia*) ja varsankello (*Campanula trachelium*).

## Lähteet
* 

## Aiheesta muualla
* Pinkka, Lajintuntemuksen oppimisympäristö: Vuohenkello (''Campanula rapunculoides'')
* Luontoportti: Vuohenkello (''Campanula rapunculoides'')
* Pohjolan kasvien pauloissa: ''Campanula rapunculoides'' – vuohenkello
* ITIS: ''Campanula rapunculoides'' 
* United States Department of Agriculture (USDA): ''Campanula rapunculoides''
Landsmeer

**Landsmeer** on kunta ja sen samanniminen kylä Alankomaissa, Pohjois-Hollannin maakunnassa. Kunnassa on arviolta 10&nbsp;977 asukasta (vuonna 2016) ja sen pinta-ala on 22,56 neliökilometriä. 

## Kylät
Kunnan alueella sijaitsevat seuraavat kylät:
*Den Ilp
*Landsmeer
*Purmerland

## Lähteet

## Aiheesta muualla

*Kunnan internetsivut
Musta Ritari (täsmennyssivu)

Sana **Musta Ritari** voi tarkoittaa ainakin seuraavia asioita:

*Musta Ritari, eli Arpin Luséne on Don Rosan luoma sarjakuvahahmo.
**Musta Ritari, sarjakuva, jossa Musta Ritari esiintyy ensimmäistä kertaa.
***Musta Ritari slurppaa jälleen, toinen Mustan Ritarin sarjakuva.
*Musta Ritari, useita Marvel Comicsin sarjakuvahahmoja
*Musta ritari, käsitteenä itsenäinen ritari tai sotilas.
*Musta Ritari kustannus https://www.mustaritari.fi/
Ranskan ympäriajo 2004

**Ranskan ympäriajo 2004** oli järjestyksessään 91. maantiepyöräilyn Ranskan ympäriajo. Se alkoi Belgian Liègestä 3. heinäkuuta ja päättyi perinteiseen tapaan Pariisin Champs-Élysées'lle 25. heinäkuuta. Kilpailun kokonaispituus oli 3&nbsp;391&nbsp;kilometriä.

Lance Armstrong voitti ensimmäisenä pyöräilijänä Ranskan ympäriajon kuudennen kerran. Hän voitti kaikkiaan viisi etappia ja kukisti kokonaiskilpailussa toiseksi sijoittuneen Andreas Klödenin yli kuudella minuutilla, Ivan Basso oli kolmas. Pistekilpailun voitti Robbie McEwen, mäkikirikilpailun ennätyksellisen seitsemännen kerran Richard Virenque, nuorten ajajien kilpailun Vladimir Karpets ja joukkuekilpailun T-Mobile Team.

Vuonna 2012 Lance Armstrongin voitto mitätöitiin hänen dopingin käyttönsä paljastuttua.

## Etapit

## Kilpailujen kehittyminen

;Paitojen haltijat, kun yksi ajaja johti useampaa kuin yhtä kilpailusosiota: 
*Etapilla 1 Lance Armstrong ajoi vihreässä paidassa
*Etapeilla 1–2 Bernhard Eisel ajoi valkoisessa paidassa
*Etapilla 3 Jaan Kirsipuu ajoi vihreässä paidassa
*Etapilla 4 Jean-Patrick Nazon ajoi vihreässä paidassa
*Etapeilla 6–15 Sandy Casar ajoi valkoisessa paidassa

## Lopputulokset

### Kokonaiskilpailu

### Pistekilpailu

### Mäkikirikilpailu

### Nuorten kilpailu

## Lähteet

## Aiheesta muualla
Harenkarspel

**Harenkarspel** oli kunta Alankomaissa, Pohjois-Hollannin maakunnassa, Länsi-Friisinmaan alueella. Sen pinta-ala oli 54,84&nbsp;km² ja asukasluku vuoden 2008 lopussa 15&nbsp;977. Harenkarspel yhdistyi vuoden 2013 alussa Schagenin ja Zijpen kanssa uudeksi Schagenin kunnaksi.

## Kylät ja asuinalueet kunnan alueella
Kylät:
*'t Rijpje
*Dirkshorn
*Eenigenburg
*Groenveld
*Kalverdijk
*Krabbendam
*Schoorldam
*Sint Maarten
*Stroet
*Tuitjenhorn (kunnantalo)
*Valkkoog
*Waarland
*Warmenhuizen

Asuinalueet:
*De Banne
*De Dijken
*De Weel
*Kerkbuurt
*Ring
*Schagerwaard

## Lähteet

## Aiheesta muualla
Sumea joukko

**Sumea joukko** on joukko, jossa joukkoon kuuluvilla alkioilla kuulumisen astetta kuvaa kuuluvuusarvo. Sumean joukon matemaattista käsitteen esitti 1965 azerbaidžanilainen  Lotfi A. Zadeh (s. 1921). Hän jatkoi työtään tällä saralla esittämällä vielä 1973 sumean logiikan teorian.

Sumean joukon teoria laajentaa klassisen joukko-opin (Cantor) joukon käsitettä. Kun klassisessa joukko-opissa alkio joko kuuluu joukkoon tai on sen ulkopuolella, eli se noudattaa kaksiarvoista logiikkaa (kts. kolmannen poissulkeva sääntö), niin sumeassa joukossa alkion kuuluvuuden vahvuutta kuvattaan reaaliluvulla, joka kuuluu suljettuun väliin [0,1].

Sumeissa joukoissa kysymys on tietoisesti epätarkkarajaisesta joukosta. Esimerkiksi voimme ottaa kirjojen sumean joukon: ”Kirja käsittelee aihetta x” . Tässä x voi olla mikä tahansa aihe rakkaudesta maanjäristykseen tai ahvenista geenimutaatioon.  Kirjan kuuluvuusarvo joukossa voidaan määritellä esimerkiksi seuraavasti: kirjan aihetta x käsittelevien sivujen lukumäärä / sivujen kokonaismäärällä.

## Määritelmä

Sumea joukko on pari (A,m), jossa A on joukko ja m kuvaus: A → [0,1]. Kaikille x, jotka kuuluvat A:han on olemassa m(x), alkion x *joukkoon kuulumisen aste*. Jos A = {x_1,..,x_n} niin tämä (A,m) voidaan merkitä: { m(x_1) / x_1,...,m(x_n)/ x_n }.

## Joukkoon kuuluminen

Alkio, jonka arvo kuvauksessa m on 0, ei kuulu sumeaan joukkoon, eli on sen ulkopuolella, ja jos kyseinen arvo on 1, kuuluu kyseinen alkio täydellisesti sumeaan joukkoon. Sumean joukkoa  {x kuuluu A:han | m(x) > 0} kutsutaan joukon kannaksi  (engl. *support*) ja joukkoa {x kuuluu A:han | m(x) = 1} joukon ytimeksi (engl. *kernel*).

## Sumeiden joukkojen operaatioita

* Sumean joukon (A, m_A) komplementti 

c(A) = 1 − m_A(x)

* Sumeiden joukkojen (A, m_A) ja ( B ,m_B) leikkaus 

(A ∩ B)(x) = min(m_A, m_B)

* Sumeiden joukkojen (A, m_A) ja ( B ,m_B) unioni 

(A ∪ B)(x) = max(m_A, m_B)

## Sumea joukko ja todennäköisyyksien teoria

Sumeat joukot ja todennäköisyyksien teoria eivät ole samaa perhettä, vaikka niin virheellisesti voisi päätellä kuvauksen kuvapisteiden joukosta [0,..,1]. Joukkojen sumeudessa sattumalla ei ole mitään osaa, kun taas todennäköisyyslaskennan teoreettinen lähtökohta on ennalta arvaamaton sattuma.

## Katso myös
* Sumea logiikka
Ioánnis Bouroúsis

**Ioánnis ”Giánnis” Bouroúsis** (, s. 17. marraskuuta 1983 Kardítsa) on kreikkalainen koripalloilija.

## Ura

Bouroúsis aloitti koripallon vasta lukio-iässä. Ensimmäinen koripalloseura oli kotikaupungin Gimnastikos Sillogos Karditsas. Vuonna 2000 hän päätti tehdä uralleen tärkeän liikkeen ja liittyi AEK Ateenan miehistöön, jossa hän pelasi ensimmäisen pelinsä kaudella 2002–2003. Kautta 2008–2009 moni pitää Bouroúsiksen läpimurtokautena. Kauden jälkeen hänet valittiinkin Euroliigan ykköstähdistöön.

Vuonna 2009 Bouroúsis teki Olympiakosin kanssa kolmen vuoden jatkosopimuksen, vaikka San Antonio Spurs oli osoittanut myös kiinnostuksensa. Hän pelasi seurassa vuoteen 2011 asti, kunnes siirtyi italialaiseen Olimpia Milanoon.

Bouroúsis päätti maajoukkueuransa vuoden 2015 EM-kilpailuihin.

## Lähteet

## Aiheesta muualla
* Virallinen kotisivu   
* Euroliigan pelaajaprofiili
Karma Killer

__NOTOC__
**Karma Killer** on suomalaisen hard rock -yhtye Negativen neljäs studioalbumi. Albumi julkaistiin 17. toukokuuta 2008 ja siltä julkaistiin kolme singleä: *Won't Let Go,* *Giving Up!* ja *An Ornament*. *Won't Let Go* -kappaleesta kuvattiin myös musiikkivideo. Julkaisuviikollaan albumi pääsi välittömästi Suomen virallisen albumilistan sijalle 3. Kitaristi Jukka Mikkonen ei enää kuulunut yhtyeen kokoonpanoon, koska hänet erotettiin yhtyeestä tammikuussa 2008. Hänen tilalleen valittiin kesän 2008 keikoiksi Technicolour-yhtyeessä soittanut Gary, mutta hän ei enää jatkanut Negativessa. Hän ei soita levyllä.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Jonne Aaron – laulu
* Lauri Markkula – kitara
* Antti Aatamila – basso
* Janne Heimonen – rummut
* Janne Kokkonen – koskettimet

## Arvostelut
* Desibeli.net: 
* Soundi: 

## Lähteet
Tuontilisenssi

**Tuontilisenssi** eli tuontilupa on viranomaiselta saatu määräaikainen lupa maahantuoda kauppatavaroita, joiden tuontia on rajoitettu esimerkiksi valuuttasäännöstelyn tai kotimaisen tuotannon suosimisen takia. Suomessa tuontilisenssejä myönsivät ensin Suomen Pankin alaisuudessa toimineet lisenssitoimikunta ja lisenssitoimisto ilman valitusoikeutta ja sitten lisenssivirasto, joka toimi 1953–1993. Sen jälkeen tehtävää hoiti kauppa- ja teollisuusministeriön kauppaosasto, kunnes tuontilisensseistä luovuttiin. Tuontilisenssi vaadittiin esimerkiksi maataloustuotteiden, kuten sokerin ja sokerituotteiden sekä kivennäispolttoaineiden ja mineraaliöljyjen maahantuontiin. Tuontilisenssi tarvittiin etenkin silloin, kun tavaran alkuperämaa ei ollut valtio, jonka tuotteisiin sovellettiin suosituimmuusperiaatetta. Suomessa luovuttiin öljytuotteiden tuontilisensseistä 1991 ja sokerin lisensseistä 1993. Vuonna 1992 valtioneuvosto teki periaatepäätöksen luopua tuontilisensseistä vähitellen kokonaan.

## Lähteet
Okskarbatsepiini

**Okskarbatsepiini** (kauppanimiltään **Trileptal**, **Oxcarbazepin Orion** ja **Apydan**) on ensisijaisesti epilepsian hoitoon tarkoitettu lääkeaine, jolla on myös mielialaa tasaavia vaikutuksia. Okskarbatsepiini on karbamatsepiini-johdannainen, joka soveltuu hyvin paikallisalkuisten epileptisten kohtausten hoitoon.

Okskarbatsepiini vaikuttaa normalisoimalla hermosolujen viestintää aivoalueella, josta sairauden oireet ovat lähtöisin.

## Aiheesta muualla
* Lääkeinfo
Thomas Curtis

**Thomas Pelham ”Tom” Curtis** (9. tammikuuta 1873 – 23. toukokuuta 1944) oli yhdysvaltalainen yleisurheilija ja olympiavoittaja, joka kilpaili pikajuoksuissa. Curtis matkusti Ateenan olympialaisiin 1896 Bostonin urheiluliiton jäsenenä. Olympialaisissa hän kilpaili ensin 100 metrin juoksussa ja pääsi finaaliin, mutta vetäytyi siitä valmistautuakseen pääkilpailunsa 110 metrin aitajuoksun loppukilpailuun. Siitä tuli Curtisin ja Yhdistyneen kuningaskunnan Grantley Gouldingin välinen kamppailu, kun Frantz Reichel ja William Hoyt puolestaan vetäytyivät tästä kilpailusta. Tiukan taistelun päätteeksi tuomarit ilmoittivat, että Curtis voitti viidellä senttimetrillä.

Curtisin aika 100 metrillä, 12,2, sivusi olympiaennätystä. Hänen 110 metrin aitojen voittoaikansa 17,6 oli matkan ensimmäinen olympiaennätys.

Innokkaana amatöörivalokuvaajana Curtis otti olympialaisissa monia arvokkaita kuvia. Hän palveli kapteenina Massachusettsin osavaltion vartiossa ja oli osavaltion silloisen kuvernööri Calvin Coolidgen sotilaallisena apulaisena ensimmäisessä maailmansodassa. Hän myös osallistui leivänpaahtimen kehittämiseen ja julkaisi humoristisia muistelmia Ateenan olympialaisista 1896. 

## Lähteet

* 

### Viitteet
Ottignies-Louvain-la-Neuve

**Ottignies-Louvain-la-Neuve** on kunta Belgian Vallonian alueella Vallonian Brabantin provinssissa. Siellä on arviolta 31&nbsp;562 asukasta (vuonna 2016) ja sen pinta-ala on 33 neliökilometriä. Kunnassa on kaksi pääosaa, Ottignies ja Louvain-la-Neuve. Louvain-la-Neuve, "Uusi Leuven", syntyi kun Leuvenin yliopisto jaettiin kieliriidan vuoksi ja sen ranskankielisestä osasta muodostetulle Université Catholique de Louvain (UCL) -yliopistolle rakennettiin uusi kampus tuolloiseen Ottigniesin kuntaan.

Ottignies-Louvain-la-Neuvessa sijaitsee vuonna 1971 perustettu Louvain-la-Neuven tiedepuisto, joka on Vallonian suurin ja koko Belgian ensimmäinen tiedepuisto. 

## Lähteet

## Aiheesta muualla

*Kunnan kotisivut
*Yliopiston kotisivut
Schindler (täsmennyssivu)

**Schindler** voi tarkoittaa seuraavia asioita tai henkilöitä:

## Henkilöitä

* Alma Schindler (1879–1964), itävaltalainen säveltäjä ja taiteilija
* Bill Schindler (1909–1952), yhdysvaltalainen Indianapolis 500 -kuljettaja
* Emil Jakob Schindler (1842–1892), itävaltalainen taidemaalari
* Kevin Schindler (s. 1988), saksalainen jalkapalloilija
* Oskar Schindler (1908–1974), saksalainen liike- ja teollisuusmies
* Werner Schindler (1905–1986), sveitsiläinen arkkitehti

## Muita merkityksiä

* Schindler, sveitsiläinen yritys
* *[[Schindlerin lista]]*, yhdysvaltalainen elokuva
Henry Surtees

**Henry Surtees** (18. helmikuuta 1991 Lingfield, Surrey – 19. heinäkuuta 2009) oli brittiläinen autourheilija. Hänen isänsä John Surtees oli ainoa kaksi- ja nelipyöräisillä maailmanmestaruuden voittanut kuljettaja.

Vuonna 2009 Surtees pääsi mukaan FIA:n uudelleen perustamaan FIA Formula Two Championship -sarjaan. Ennen kuolemaansa Surtees ehti ajaa sarjassa kahdeksan kilpailua, saavuttaen yhden paalupaikan ja kolmossijan.

Surtees kuoli kauden kahdeksannessa kisassa Brands Hatchissa. Kisan puolivälissä ulosajaneen Jack Clarken auton takarengas osui Surteesin päähän, jolloin hän menetti tajuntansa ja ajoi ulos seuraavassa mutkassa. Surteesin tila saatiin vakautettua radan lääkärikeskuksessa, ennen kuin nuorukainen vietiin Royal Londonin sairaalaan. Myöhemmin sairaalassa hänen vahvistettiin kuolleen päävammoihin.

## Formula 2 -tulokset

## Lähteet

## Aiheesta muualla
Vampiraatit

***Vampiraatit*** () on brittiläisen Justin Somperin luoma kirjasarja. 

Kirjasarja sijoittuu vuoteen 2505, ja kertoo kaksossisaruksista Grace ja Connor Tempestista, joiden äitiä ei kirjasarjan alussa tunneta ja majakanvartija-isä Dexter kuolee lasten ollessa 14-vuotiaita. Lapset eivät halua orpokotiin eivätkä hienostoperhe Busbyjen luo (jonne jompaankumpaan heidät olisi pakotettu asumaan), joten he karkaavat asuinpaikastaan Puolinkuupoukamasta merelle edesmenneen Dexter Tempestin pienellä purrella, Louisianan Leidillä. Myrskyssä vene tuhoutuu ja sisarukset joutuvat erilleen. Connorin pelastaa merirosvoalus *Diablon* ensimmäinen perämies Cheng Li, ja kapteeni Molucco Wrathe pestaa hänet osaksi miehistöä. Grace taas päätyy nuoren kadetti Lorcan Fureyn pelastamana vampiraattilaivalle, joka seilaa vain öisin. Connorin totutellessa merirosvon arkeen Grace joutuu asumaan päivät pitkät suljettuna hytissään ”omaksi turvallisuudekseen”, vampiraattilaivan salaperäisen kapteenin määräyksen perusteella. Ainoana seurana hänellä on uusi ystävänsä Lorcan. Samaan aikaan Connor ei kuitenkaan usko sisarensa menehtyneen, ja on päättänyt etsiä tämän. Kaksoset löytävätkin toisensa, mutta kohtalo kiskoo heidät taas erilleen.

## Osat

* *Vampiraatit: Kirottujen laiva*, 2007 (*Vampirates: Demons of the Ocean*, 2005)
* *Vampiraatit: Verinen vuoksi*, 2008 (*Vampirates: Tide of Terror*, 2006)
* *Vampiraatit: Kuoleman kapteeni*, 2009 (*Vampirates: Blood Captain*, 2008)
* *Vampirates: Black Heart* (2009) – ei suomennettu
* Vampirates: Empire of night (2010)
* Vampirates: Immortal war (2011)
* Dead Deep (World Book Day 2007)
God Likes Your Style

**God Likes Your Style** on Negativen kokoelmalevy, joka julkaistiin 17. kesäkuuta 2009. Albumi koostuu pääasiassa singlen B-puolista ja sisältää myös live- ja akustisia versiointeja yhtyeen hittikappaleista. Albumin nimi tulee Jonne Aaronin ensimmäisestä kappaleesta, jonka hän sävelsi Negativelle.

Albumi ylsi Suomen virallisen listan sijalle 3.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Jonne Aaron – laulu
* Lauri Markkula – kitara, taustalaulu
* Antti Aatamila – bassokitara
* Janne Heimonen – rummut
* Janne Kokkonen – koskettimet, taustalaulu
* Jukka Mikkonen – kitara (kappaleissa 13 ja 16)

## Arvostelut
* V2.fi: 

## Lähteet
Labinsk

**Labinsk** () on kaupunki Krasnodarin aluepiirissä Venäjällä. Se sijaitsee Labajoen varrella 281 Krasnodarista itään. Kaupunki on Labinskin piirin keskus. Sen kautta kulkee Armavirin ja Tuapsen väliseltä rautatieltä haarautuva sivurata (Labinskajan asema). Asukkaita on 61&nbsp;100 henkeä (vuonna 2008).

Vuonna 1841 paikalle rakennettiin linnoitettu kasakkakylä, jossa vuosisadan lopulla oli yli 14&nbsp;000 asukasta. Vuonna 1947 siitä tuli Labinskin kaupunki. Nykyään siellä on elintarvike- ja kemian teollisuutta.

Vuonna 1989 Labinskiin valmistui suomalaisen työyhteenliittymän Valio-Hankkija-YIT toimittama juustola sekä maidon- ja heranjalostuslaitos.

## Lähteet
* 

## Aiheesta muualla
* Labinskin kaupungin sivusto 
* Labinskin piirin sivusto
Brian Robertson

**Brian "Robbo" Robertson** (s. 12. helmikuuta 1956 Clarkston, Skotlanti) on skotlantilainen kitaristi. Hän on ollut Thin Lizzyn kitaristi ja soittanut myös Motörheadissa.

## Urahistoria
Kitaran lisäksi Robertson opiskeli lapsuudessaan myös sellon, klassisen pianon ja rumpujen soittoa. Hän liittyi 18-vuotiaana koesoiton kautta Thin Lizzyn kitaristiksi vuonna 1974 ja muodosti yhdessä Scott Gorhamin kanssa tuplakitaroinnin pioneereina tunnetuksi tulleen kitaristikaksikon. Robertson erosi yhtyeestä lopullisesti vuonna 1978 oltuaan jo aiemmin sivussa yhtyeen toiminnasta hänen riitaannuttua johtohahmo Phil Lynottin kanssa. Robertson vieraili lavalla vuonna 1983 Thin Lizzyn jäähyväiskiertueen konserteissa. 

Thin Lizzyn jälkeen hän perusti yhdessä Jimmy Bainin (ex-Rainbow) kanssa lyhytikäiseksi jääneen Wild Horses-yhtyeen. 1982 Eddie Clarken erottua Motörheadista kesken Pohjois-Amerikan kiertuetta Robertson kutsuttiin hänen tilalleen. Hän pysyi yhtyeessä vuoden 1983 loppuun saakka ja oli mukana *[[Another Perfect Day]]*-albumilla. Tiettävästi hän ei ollut halukas soittamaan joitakin yhtyeen suosituimmista kappaleista konserteissa ja myös päihteiden käyttö oli yksi erottamisen syy

Motörheadin jälkeen Robertson on soittanut mm. Statetrooper-yhtyeessä ja 2000-luvulla hän on esiintynyt vierailijana useissa Thin Lizzy-tribuuttiyhtyeissä. Hän on tehnyt yhteistyötä myös suomalaisen Five Fifteen-yhtyeen kanssa. Vuonna 2010 Robertson julkaisi ensimmäisen sooloalbuminsa *Diamonds and Dirt*.  

## Esikuvat ja kitarat
Robertson on maininnut esikuvikseen Freddie Kingin, Jeff Beckin, Eric Claptonin, Peter Greenin sekä Billy Gibbonsin. Pääkitaroinaan hän on käyttänyt Gibsonin Les Paul Deluxe- ja Les Paul Custom-malleja. Hänen soittoaan leimaa myös wah wah-pedaalin runsas käyttö soolojen aikana.

## Diskografia
**[[Diamonds and Dirt]]* (2010)

### Thin Lizzy
**[[Nightlife (Thin Lizzyn albumi)|Nightlife]]* (1974)
**[[Fighting (albumi)|Fighting]]* (1975)
**[[Jailbreak]]* (1976)
**[[Johnny the Fox]]* (1976)
**[[Bad Reputation]]* (1977) (ei varsinaisena jäsenenä)
**[[Live and Dangerous]]* (1978)
**[[Life (Thin Lizzyn albumi)|Life]]* (1983) (vierailijana)
**[[The Peel Sessions]]* (1994) (nauhoitettu 1972-1977)
**[[UK Tour '75]]* (2008) (nauhoitettu 1975)
**[[Still Dangerous]]* (2009) (nauhoitettu 1977)

### Wild Horses
**[[First Album (Wild Horses)|First Album]]* (1980)
**[[Stand Your Ground]]* (1981)

### Motörhead
**[[Another Perfect Day]]* (1983)
**[[The Birthday Party (Motörhead)|The Birthday Party]]* (1990)

### The Bitter Twins
**[[Global Panic!]]* (2009)

## Lähteet
Labytnangi

**Labytnangi** () on kaupunki Jamalin Nenetsian piirikunnassa Venäjällä. Se sijaitsee Obin länsirannalla 20 kilometriä Salehardista luoteeseen.

Kaupungissa on Mikunin ja Vorkutan väliseltä rautatieltä haarautuvan sivuradan pääteasema, laivalaituri. Salehardin lentokenttä Ob-joen toisella puolella palvelee myös Labytnangia. Kesäisin sinne oli lauttayhteys, talvella linja-autoyhteys (jäätie). Siltayhteyttä Ob-joen yli kuitenkin rakennetaan ja sen käyttöönottoa on suunniteltu vuodeksi 2012.

Labytnangin kaupunki muodostaa kaupunkipiirin, joka on piirikunnan alainen itsenäinen kuntatason hallinnollinen alue. Asukkaita kaupungissa oli 26&nbsp;936 henkeä (vuonna 2010).

Kaupungin nimi juontuu hantin kielen sanoista *lapyt naŋk* ”seitsemän lehtikuusta”.

1800-luvun alussa paikalla oli pieni nenetsiasutus. Keväästä 1947 syksyyn 1948 seudulle rakennettiin rautatietä Neuvostoliiton turvallisuuspoliisin Gulag-ojennusleirin työvoimalla Komin tasavallan Tšymistä Ural-vuoriston länsipuolelta. Rautatien valmistuttua vuonna 1948 perustettiin puutavaran lastausasema. 1960-luvulla alettiin hyödyntää seudun maakaasuesiintymiä. Vuonna 1975 Labytnangin taajamasta tuli kaupunki.

## Lähteet

## Aiheesta muualla

* Labytnangin kaupungin sivusto
Hannes Snellman (asianajotoimisto)

**Hannes Snellman Advokatbyrå Ab (Hannes Snellman Asianajotoimisto Oy)** on yksi Suomen suurimmista asianajotoimistoista. Se on erikoistunut vaativiin liike-elämän transaktioihin sekä riidanratkaisuun. Toimisto sijaitsee Eteläesplanadilla Helsingissä. Se työllistää noin 250 liikejuridiikan ammattilaista.

Toimiston perusti asianajaja Hannes Snellman Helsingissä vuonna 1909. Yksi sen ensimmäisistä toimeksiannoista oli laatia asiakirjat liittyen C.G.E. Mannerheimin nimittämiseen valtionhoitajaksi.

## Lähteet
Natsien ihmiskokeet

**Natsien ihmiskokeet** olivat erilaisia esimerkiksi ihmisen ominaisuuksiin ja tauteihin liittyviä ihmiskokeita. Psykiatristen sairaaloiden potilailta ja sittemmin keskitysleirien vangeilta tutkittiin rotuhygieniaan ja pakkosterilisaatioon liittyviä asioita.

Tunnetuimpia ihmiskokeiden tekijöitä oli Josef Mengele (tunnetaan myös lempinimellä ”Auschwitzin kuolemanenkeli”), joka toimi lääkärinä Auschwitzin keskitysleirillä. Ihmiskokeisiin osallistuneita SS-lääkäreitä tuomittiin sodan päätyttyä lääkärioikeudenkäynnissä.

SS-lääkäri Hovenin todistajanlausunnossa Nurnbergissä mainittiin, että "tulisi olla yleisessä tiedossa että keskitysleireillä tehdyt ihmiskokeet tehtiin ainoastaan IG Farbenin etujen takia... IG Farbenin tarkoitus oli salata kaikki tämä, ja laittaa savuverho piilottamaan kokeet... Ei SS vaan IG Farben tekivät aloitteen ihmiskokeiden tekemisestä keskitysleireillä."

## Katso myös
* Hermann Stieve

## Lähteet

## Aiheesta muualla

* BBC News: Forced to take part in experiments 
* The New Atlantis: The legacy of nazi medicine 
* United States Holocaust Memorual Museum: Nazi Medical Experiments 
* Auschwitzin ihmiskokeet uhrien näkökulmasta (kirja-arvostelu)
Kellopunamesikko

**Kellopunamesikko** (*Myzomela sanguinolenta*) on Australiassa, Indonesiassa ja Uudessa-Kaledoniassa tavattava mesikkoihin kuuluva varpuslintu.

## Koko ja ulkonäkö

Kellopunamesikko on pienehkö lintu, kooltaan 9&ndash;11&nbsp;cm. Aikuisen koiraan rinta, pää ja selkä ovat kirkkaan punaiset. Siivet ovat väriltään mustat. Koiraan alavatsa on valkoinen, joskin myös täysin punavatsaisia populaatioita tunnetaan.. Naaraat ja nuoret linnut ovat yleisväritykseltään ruskeita. Poskissa niillä on punertava täplä. Pyrstö on kellopunamesikolla suhteellisen lyhyt ja nokka on pitkä ja alaspäin kaareva.

## Levinneisyys ja elinympäristö
Kellopunamesikko elää Indonesialle kuuluvista saarista muun muassa Sulawesilla, Sulalla, Bacanilla ja Burulla. Lisäksi laji elää Uudessa-Kaledoniassa ja Australiassa. Australiassa lajia tavataan itärannikolla Queenslandista Victorian osavaltioon ulottuvalla alueella. Laji on pääosin paikkalintu eivätkä eri saarilla elävät populaatiot sekoitu. Populaatiot ovat huomattavasti eristäytyneitä muista populaatioista. Australiassa kellopunamesikot elävät avoimissa metsissä ja erityisesti vesialueiden läheisyydessä. Toisinaan lajia tavataan myös sademetsissä. Lintuja tavataan myös kaupunkien puistoissa ja puutarhoissa. Indonesiassa lajia tavataan alkuperäisissä tiheissä vuoristometsissä, jotka sijaitsevat yleensä 700&ndash;2&nbsp;400 metrin korkeudella merenpinnasta.

## Pesintä ja ravinto
Kellopunamesikoiden pesimäkausi kestää heinäkuulta tammikuuhun. Yhdellä linnulla voi olla jopa kolme pesintää saman pesimäkauden aikana. Kuppimainen pesä rakennetaan oksanhaarukkaan ruohoista ja puunkuoresta ja sidotaan yhteen hämähäkin seitillä. Naaras munii yleensä kaksi munaa, joita vain se hautoo. Koiras auttaa poikasten ruokinnassa.

Kellopunamesikon ravinto koostuu pääasiassa kasvien medestä, mutta se syö myös hedelmiä ja hyönteisiä. Linnut ruokailevat yksin, pareittain tai pieninä parvina.

## Lähteet

## Aiheesta muualla
*Ääntä, Äänen metadata Macaulay Library
Kytökarhunsammal

**Kytökarhunsammal** (*Polytrichastrum longisetum*) on pystykasvuinen pohjakerroksien sammallaji. Se kuuluu *[[Polytrichaceae]]*-heimoon ja karhunsammalten sukuun. 

Laji on Suomessa elinvoimainen. Sitä esiintyy lauhkeilla vyöhykkeillä ja havumetsäalueilla. Skandinaviassa kytökarhunsammal kasvaa yleisenä etelä- ja keskiosissa. Suomessa sitä kasvaa lähes koko maassa. Pohjois-Suomessa se on harvinainen. Sitä kasvaa varjoisilla paikoilla jyrkänteillä, kivillä, kallioilla, ravinteikkaissa korvissa ja metsämaalla.

Kytökarhunsammal on 2-kotinen ja sen itiöt ovat pieniä.

## Lähteet

## Aiheesta muualla
*ITIS: Polytrichastrum longisetum
Laduškin

**Laduškin** (, vuoteen 1946 saakka *Ludwigsort*) on kaupunki Kaliningradin alueen Bagrationovskin piirissä Venäjällä. Se sijaitsee lähellä Itämereen kuuluvan Veikselinhaffin rantaa 28 kilometriä Kaliningradista lounaaseen. Kaupungin kautta kulkee Kaliningradin ja Mamonovon välinen rautatie (Laduškinin asema) sekä A194-valtatie. Asukkaita on 3&nbsp;800 henkeä (vuonna 2008).

Kaupunki on perustettu vuonna 1314. Vuoteen 1945 saakka se kuului Saksan Itä-Preussiin. Nykyisen nimensä se on saanut lähiseudulla kaatuneesta Neuvostoliiton sankarista I. M. Laduškinista. 

## Lähteet
*
Langepas

**Langepas** () on kaupunki on kaupunki Hanti-Mansian piirikunnan Nižnevartovskin piirissä Venäjällä. Se sijaitsee Obin varrella 545 kilometriä Hanti-Mansijskista itään. Kaupungin kautta kulkee Surgutin ja Nižnevartovskin välinen rautatie (Langepasin asema). Asukkaita on 41&nbsp;800 (vuonna 2008).

Nimi Langepas tarkoittaa hantiksi ”oravien asuinseutua”. Vuonna 1980 alettiin rakentaa öljytyöläisten taajamaa, josta tuli kaupunki vuonna 1985. Seudulla harjoitetaan öljyn ja kaasun tuotantoa.

## Lähteet
* 

## Aiheesta muualla
* Langepasin kaupungin sivusto
Leninsk-Kuznetski

**Leninsk-Kuznetski** () on kaupunki Kemerovon alueella Venäjällä. Se sijaitsee Kuznetskin kattilalaaksossa Obin sivujoen Injan varrella 131 kilometriä Kemerovosta etelään. Kaupungin kautta kulkee Siperian radalta haarautuva sivurata. Asukkaita on 105&nbsp;400 (vuonna 2008).

1800-luvun lopulla seudulle syntyi Koltšuginon kaivostaajama. Vuonna 1922 se sai nimen Lenino, ja vuonna 1925 siitä tuli Leninsk-Kuznetskin kaupunki. Tärkein teollisuudenala on kivihiilen tuotanto. Kaupungissa on myös koneenrakennus-, kemian, rakennustarvike- ja elintarviketeollisuutta.

## Lähteet
* 

## Aiheesta muualla
* Leninsk-Kuznetskin kaupungin sivusto
Larry Perkins

**Larry Perkins** (s. 18. maaliskuuta 1950 Murrayville, Victoria) on entinen australialainen Formula 1 -kuljettaja. Hän osallistui viiteentoista Formula 1 -osakilpailuun kausilla  ja –. Hän oli parhaimmillaan kahdeksas Belgian GP:ssä 1976, jossa hän ajoi Boro-tallin parhaan sijoituksen.

Perkins voitti Australian Formula 2 -sarjan mestaruuden vuonna 1972. Hän voitti myös Euroopan Formula 3 -sarjan mestaruuden vuonna 1975. Formula 1 -uran jälkeen hän voitti Formula 5000- ja Touring car -sarjojen mestaruudet. Perkins on voittanut myös Bathurst 1000 -kilpailun kuudesti vuosina 1982–1984, 1993, 1995 ja 1997. Lopetettuaan kilpailemisen vuonna 2003, hän keskittyi omaan V8 Supercar -tiimiinsä.

Perkins valittiin V8 Supercar Hall of Fameen vuonna 2008. Hänen poikansa Jack ajaa myös V8 Supercar -sarjassa.

## Lähteet
Me halutaan olla...

**Me halutaan olla...** on Kake Singersin esikoisalbumi. Albumin julkaisi Kräk vuonna 1979.

Albumi sisältää muun muassa yhtyeen tunnetuimmat kappaleet "Me halutaan olla neekereitä", "Kakerock" ja "Mäntsälä mielessäin".

## Kappaleet
#
#
#
#
#
#
#
#
#
#
#
#
#
#

## Aiheesta muualla
* Me halutaan olla... discogs.com -sivustolla
Grantley Goulding

**Grantley Thomas Smart Goulding** (23. maaliskuuta 1874 Hartpury &ndash; 29. heinäkuuta 1947 Umkomaas, Etelä-Afrikka) oli brittiläinen yleisurheilija ja olympiamitalisti, joka kilpaili 110 metrin aitajuoksussa. Hän syntyi rikkaaseen perheeseen Gloucestershireen, mutta muutti myöhemmin Etelä-Afrikkaan. Goulding voitti muutamia kilpailuja jo vuonna 1895, mutta hänet muistettaneen parhaiten mitalistaan Ateenan olympialaisissa vuotta myöhemmin. Hän voitti alkueränsä ja pääsi finaaliin, jossa häntä vastassa oli vain Thomas Curtis, sillä muut kilpailijat olivat vetäytyneet. Goulding johti kilpailua aina viimeiselle aidalle saakka, mutta hävisi lopulta niukalla viiden senttimetrin erolla.

## Lähteet
Roger Penske

**Roger Searle Penske** (s. 20. helmikuuta 1937 Shaker Heights, Ohio) on yhdysvaltalainen kilpatallin omistaja ja entinen Formula 1 -kuljettaja. Hän osallistui kahteen Formula 1 -osakilpailuun kausilla –. Hän oli parhaimmillaan kahdeksas Yhdysvaltain GP:ssä 1961.

Roger on Penske Racing -tallin perustaja ja pääomistaja. Talli on kilpailut muun muassa Indycar, NASCAR, Formula 1 ja monessa muussakin urheiluautosarjassa. F1-sarjassa talli kilpaili vuosina 1974–1976 voittaen Itävallan GP:n vuonna 1976.

## Lähteet
Albert Tyler

**Albert Clinton Tyler** (4. tammikuuta 1872 – 25. heinäkuuta 1945) oli yhdysvaltalainen yleisurheilija ja olympiamitalisti, joka kilpaili seiväshypyssä. Hän voitti lajissaan hopeaa Ateenan olympialaisissa 1896 tuloksella 320.

## Lähteet
Leninsk (Volgogradin alue)

**Leninsk** () on kaupunki Volgogradin alueella Venäjällä. Se sijaitsee Volgan sivuhaaran Ahtuban rannalla 78 kilometriä Volgogradista itään. Kaupunki on Leninskin piirin keskus. Sen kautta kulkee Volgogradin ja Astrahanin välinen rautatie (Leninskin asema). Asukkaita on 15&nbsp;400 henkeä (vuonna 2008).

Paikalla sijainnut Prišibin kylä nimettiin vuonna 1919 Leninskiksi. Vuonna 1963 siitä tuli kaupunki. Nykyään se on maatalousalueen keskus, jossa on elintarvike- ja konepajateollisuutta.

## Lähteet
*
Rosvo-Rudolf

**Rosvo-Rudolf** (tšek.  *O loupežníku Rumcajsovi)* oli tšekkoslovakialainen piirrossarja, jota esitettiin Suomessa ensimmäisen kerran vuosina 1974–1975 ja uusintoina vuosina 1982, 1987–1988 sekä 1998.

Suomen tv:ssä sarjan käänsi Leo Bessonoff ja Jukka Virtanen esitti Rosvo-Rudolfia ja toimi myös kertojana.

*Helsingin Sanomien* tv-kriitikko Jukka Kajava oli tammikuussa 1975 uutuussarjasta innoissaan ja kehui Jukka Virtasen selkeää ja persoonallista lukutapaa. ”Fantasiaa pelkäämätön huumori on Rudolf-sarjan ominaisuuksista näkyvin. Rudolfin raikasta komiikkaa [--] ei liikoja lasten ohjelmissa näe.”

## Suomessa esitetyt jaksot
Lähde:

# Rosvo-Rudolf ryöstää jälleen
# Rosvo-Rudolf ja Monni Mutakala
# Rosvo-Rudolf, Linnanherra ja kaalinpää
# Rosvo-Rudolf ja käkikello
# Rosvo-Rudolf ja jättiläinen
# Rosvo-Rudolf ja riistanvartija Risto
# Rosvo-Rudolf vapauttaa Ellin vankilasta
# Rosvo-Rudolf vapauttaa Kallen armeijasta
# Rosvo-Rudolf sairastuu ja parantuu jälleen
# Rosvo-Rudolf ja Liekki-Hiisi
# Rosvo-Rudolf ja keisari
# Rosvo-Rudolf ja Vetehisen posetiivi
# Rosvo-Rudolf, Kille ja hopealusikka
# Rosvo-Rudolf ja Killen ensimmäiset kengät
# Rosvo-Rudolf, Kille ja Karppilampi
# Rosvo-Rudolf ja Kille pelastavat metsälähteen
# Rosvo-Rudolf pelastaa Killen ruhtinaan hovista
# Rosvo-Rudolf, rapu ja piikivi
# Rosvo-Rudolf ja rapuvarkaat
# Rosvo-Rudolf ja sotaharjoitukset
# Rosvo-Rudolf ja venetsialainen raketti
# Rosvo-Rudolf ja tanssivat haltijattaret
# Kille haluaa lähteä maailmalle
# Rosvo-Rudolf ja sateenkaari
# Rosvo-Rudolf ja tammi-ukot
# Rosvo-Rudolf ja kaupungin portti
# Rosvo-Rudolf, ruhtinas ja karhu
# Kille pelastaa Ellin sormuksen

## Lähteet
Ižstal Iževsk

**Ižstal Iževsk** () on venäläinen jääkiekkoseura, joka tulee Udmurtiasta, Iževskistä. Joukkue pelaa maan toisella sarjatasolla VHL:ssa keskisessä divisioonassa. Joukkueen kakkosryhmä pelaa maan kolmanneksi korkeimmalla sarjatasolla Pervaja Ligassa. Seura toimii KHL-joukkue HK Neftehimik Nižnekamskin yhteistyöseurana. 

## Historia

Ižstal Iževsk perustettiin vuonna 1959 Neuvostoliiton kolmannelle sarjatasolle Vtoraja Ligaan. Sieltä Ižstal nousi Pervaja Ligaan kaudeksi 1974–1975 ja voitti samalla kaudella mestaruuden. Joukkue toisti mestaruuden vuosina 1979 ja 1981, minkä jälkeen se nousi Neuvostoliiton jääkiekon mestaruussarjaan. Ižstal pelasi maan pääsarjassa seitsemän kautta sijoittuen parhaimmillaan yhdeksänneksi. Seura pudotettiin takaisin Pervaja Ligaan kaudeksi 1985–1986, mistä se nousi Neuvostoliiton hajottua pariin otteeseen Venäjän pääsarjaan, mutta se on pelannut pääasiassa vuonna 1992 perustetussa nykyisellä toisella sarjatasolla Vysšaja Ligassa.

## Joukkue kaudella 2025–2026

### Valmennus & Joukkueenjohto
* **Päävalmentaja:** Konstantin Masljukov 
* **Apuvalmentaja:** Anton Kotšurov 
* **Apuvalmentaja:** Albert Loginov 
* **Maalivahtivalmentaja:** Sergei Magarilov 
* **Toimitusjohtaja:** Jevgeni Loiferman 
* **Urheilutoimenjohtaja:** Konstantin Turukin 

*Lähde: EliteProspects*

## Lähteet
Alexandros Touferis

**Alexandros Touferis** (8. kesäkuuta 1876 Ateena, Kreikka – 14. maaliskuuta 1958) oli ranskalainen yleisurheilija ja olympiamitalisti, joka kilpaili kolmiloikassa ja pituushypyssä. Hän osallistui vuoden 1896 olympialaisiin, jotka järjestettiin hänen synnyinkaupungissaan. Hän voitti hopeaa kolmiloikassa tuloksella 12,70, vaikka hävisikin kilpailun voittaneelle James Connollylle yli metrillä. Pituushypyssä Tuffèri ei sen sijaan sijoittunut neljän parhaan joukkoon. Hän kilpaili kolmiloikassa vielä Pariisin olympialaisissa 1900, jolloin hän sijoittui kuudenneksi.

## Lähteet
Perkins 108

**Perkins 108** on brittiläisen Perkinsin valmistama dieselmoottori, jota valmistetaan yli 20 maassa. Moottoria on käytetty muun muassa Ford Transit -pakettiautoissa, Massey Fergusonin traktoreissa ja leikkuupuimureissa.
Ioánnis Persákis

**Ioánnis Persákis** (; 1877 Ateena &ndash; 1943) oli kreikkalainen yleisurheilija ja olympiamitalisti, joka kilpaili kolmiloikassa. Hän voitti lajissaan pronssia Ateenan olympialaisissa vuonna 1896 tuloksellaan 12,52.

## Lähteet
Geórgios Papasidéris

**Geórgios** tai **Giórgos Papasidéris** (; 1875–1920 Ateena) oli kreikkalainen yleisurheilija, olympiamitalisti ja painonnostaja, joka kilpaili yleisurheilussa kuulantyönnössä ja kiekonheitossa. Ateenan olympialaisissa 1896 hän voitti pronssia kuulantyönnössä tuloksella 10,36 ja oli sijoilla 5 - 9 kiekonheitossa. Papasidéris oli myös jaetulla neljännellä sijalla kahden käden nostossa (tunnetaan nykyisin nimellä työntö) yhdessä Saksan Carl Schuhmannin kanssa.

## Lähteet

## Aiheesta muualla

*Profiili databaseolympics.com-sivustolla
Uskonnon didaktiikka

**Uskonnon didaktiikka** on uskontokasvatusta tutkiva tiede ja osa yleistä didaktista tutkimusta.

## Lähteet
Sirovarpushaukka

**Sirovarpushaukka** (*Accipiter brevipes*) on kaakkoiseurooppalainen petolintu.

## Koko ja ulkonäkö
Linnun pituus on 32–38&nbsp;cm, siipien kärkiväli 65–75&nbsp;cm ja paino 150–275&nbsp;g. Naaras on vain hiukan suurempi kuin koiras. Lintu muistuttaa varpushaukkaa, mutta sen siivet ovat pitemmät ja kapeammat ja pyrstö hieman lyhyempi, minkä takia se antaa siromman vaikutelman kuin varpushaukka. Aikuinen naaras on päältä tumman ruskeanharmaa, koiras siniharmaa, ja koiraan poski on myös siniharmaa, toisin kuin varpushaukkakoiraan, jonka poski on punertava. Nuori lintu on päältä ruskea ja alapuolelta voimakkaan juovikas.

## Esiintyminen
Sirovarpushaukka pesii hyvin laikuittaisesti Kaakkois-Euroopassa Balkanilla, Kreikassa ja Turkissa sekä lisäksi Irakissa. Yhtenäisen esiintymisen alue on Mustanmeren pohjoispuolella Ukrainasta Kaukasuksen itäosiin. Sen elinympäristön ala on noin 10&nbsp;miljoonaa neliökilometriä ja maailman populaation koko on 10&nbsp;000–100&nbsp;000yksilöä. Se on muuttolintu, joka talvehtii pääosin Afrikassa. Lajia ei ole tavattu Suomessa.

## Elinympäristö
Laji on riippuvainen metsistä kuten muutkin varpushaukat. Se suosii lehtimetsiä, etenkin tammia, leppiä, haapoja ja kastanjoja kasvavia metsiä. Metsättömillä seuduilla se tyytyy jokivarsien metsiköihin ja pensastoihin, puutarhoihin ja puistometsiköihin. Se on alavien maiden lintu, ja sitä tavataan harvoin yli 1&nbsp;000&nbsp;m:n korkeudella vuoristossa.

## Lisääntyminen
Hatara risupesä on puun oksalla 5–10&nbsp;m korkealla. Naaras munii 3–5&nbsp;munaa, joita se hautoo 30–35&nbsp;päivää. Poikaset kuoriutuvat eriaikaisesti ja ovat lentokykyisiä noin 40–45&nbsp;päivää vanhoina. Sukukypsä yksivuotiaana.

## Ravinto
Lajin ravinto koostuu enimmäkseen liskoista ja suurikokoisista hyönteisistä. Ruokalistalla on myös lintuja, pikkujyrsijöitä ja matelijoita.

## Lähteet
* Cramp, Stanley (päätoim.) 1980: Handbook of the Birds of Europe, the Middle East and North Africa. Vol. II. – Oxford University Press. Hongkong.

### Viitteet
Lines, Vines and Trying Times

__NOTOC__
**Lines, Vines and Trying Times** on yhdysvaltalaisen pop -yhtyeen Jonas Brothersin neljäs ja viimeiseksi jäänyt studioalbumi ennen yhtyeen hajoamista vuonna 2013.

Albumi debytoi Yhdysvalloissa Billboard 200 -listan piikkipaikalla. Suomessa se debytoi virallisen albumilistan sijalla 15.

## Kappaleet
#
#
#
#
#
#
#
#
#
#
#
#
#Keep It Real (bonuskappale)

## Arvostelut
* About.com: 
* Allmusic: 
* Entertainment Weekly: B–
* Rolling Stone: 

## Lähteet
Ammunta kesäolympialaisissa 1896 – miesten 200 metrin sotilaskivääri

**Miesten 200 metrin sotilaskivääri [[Kesäolympialaiset 1896|kesäolympialaisissa 1896]]** käytiin 8. &ndash; 9. huhtikuuta Kallithean ampumaradalla. Kilpailussa jokainen urheilija ampui 40 laukausta kymmenen laukauksen sarjoissa sekä puolet laukauksistaan ensimmäisenä ja puolet toisena päivänä. Kisaan osallistui 42 ampujaa seitsemästä valtiosta. Sen voitti Kreikan Pantelis Karasevdas, joka osui maaliin jokaisella laukauksellaan. 

## Tulokset

## Lähteet
Ruostehiirihaukka

**Ruostehiirihaukka** (*Buteo lineatus*) on pohjoisamerikkalainen päiväpetolintu.

## Koko ja ulkonäkö
Linnun pituus on 43–61&nbsp;cm, siipien kärkiväli 92–107&nbsp;cm ja paino 550–700&nbsp;g. Naaras on koirasta suurempi. Aikuisen linnun hartiat ja rinta ovat punaruskeat, myös vatsapuoli on ruskea, ja selkäpuolelta se on tumma lukuisin valkoisin pilkuin. Koivet ja vahanahka ovat keltaiset. Sukupuolet ovat samanvärisiä. Lajista tunnetaan viisi alalajia. Vanhin yksilö on ollut 19&nbsp;vuotta&nbsp;11&nbsp;kuukautta vanha.

## Esiintyminen
Ruostehiirihaukat elävät Pohjois-Amerikassa Yhdysvaltain itärannikolla Meksikonlahdelta Kanadan rajalle, länteen Ontarioon ja Quebeciin ja sieltä etelään Sierra Nevadan vuoristoon Kaliforniassa. Sen elinympäristön ala on noin 3,5&nbsp;miljoonaa neliökilometriä ja maailman populaation koko on noin 100&nbsp;000&nbsp;yksilöä. Pohjoisimmat populaatiot ovat muuttolintuja ja ne talvehtivat Meksikon keski- ja pohjoisosissa. Kahdesti se on tavattu Pohjois-Atlantilla syysmuutolla harhautuneena, jolloin se on laskeutunut laivaan lepäämään ja tullut havaituksi Euroopan puolella.

## Elinympäristö
Laji asuu metsissä, metsäisillä puroilla, jokien varsilla, soilla ja voi muuttaa avoimemmille asuinseuduille talvisin.

## Lisääntyminen
Reviirin koko on noin 1,92&nbsp;neliökilometriä. Laji on yksiavioinen. Pesä sijaitsee korkealla lehtipuun oksistossa 6–15&nbsp;m maanpinnasta. Naaras munii kolme tai neljä munaa, joita molemmat puolisot hautovat yhteensä noin 33&nbsp;päivää. Poikaset kuoriutuvat eriaikaisesti. Koiras saalistaa perheelle ruokaa, jonka naaras paloittelee pienille poikasille. Poikaset lähtevät pesästä noin kuuden viikon ikäisinä ja vanhemmat huolehtivat niistä vielä 8–10&nbsp;viikkoa. Laji on sukukypsä yksivuotiaana.

## Ravinto
Ruostehiirihaukat syövät enimmäkseen pikkujyrsijöitä oaravien ja jänisten kokoisiin asti. Ne syövät myös pikkulintuja, liskoja, käärmeitä, sammakoita, rapuja ja isokokoisia hyönteisiä.

## Lähteet
* ADW 

### Viitteet
Horatio Caine

**Horatio Caine** on fiktiivinen poliisipäällikkö ja rikospaikkatutkija rikossarjassa **. Häntä esittää näyttelijä David Caruso. 

## Hahmo
Horatio esiintyi ensimmäistä kertaa alkuperäisessä *[[CSI]]*-sarjassa vuonna 2002. Koska hahmosta nousi suuri kohu, hahmolle järjestettiin kokonaan oma televisiosarja. Horatio Caine on noussut kulttimaineeseen ja hänestä on tullut osa populaarikulttuuria. Tämän seurauksena Cainea on myös parodisoitu useissa komediasarjoissa, kuten *[[Simpsonit]]*, *[[Kovan onnen kundi]]* ja *[[American Dad!]]*.

Sarjassa *CSI Miami* Horatio kuvataan empaattisena ja suojelevaisena päällikkönä, joka asettaa aina muut itsensä edelle. Hän pitää lupauksensa ja on valmis auttamaan niin tuntemattomia kuin kollegoitaankin. Horation tunnusmerkeiksi sarjassa on kehkeytynyt mustat aurinkolasit, siisti pukeutuminen ja harmaa ”työauto”. Hahmo on kuitenkin myös hiukan surumielinen ja jää yleensä aina lopuksi yksin.

Sarjan jaksot alkavat aina murhalla, jonka jälkeen Horatio tiimeineen saapuu paikalle. Kun Horatio näkee ruumiin, hän sanoo jotain ironista tai kyynistä, kuten "hyvää syntymäpäivää" uhrille, jolla oli ollut syntymäpäivä. Tämän jälkeen tulee alkutunnus.

## Elämä ennen Miamia
Horatio työskenteli aiemmin New Yorkin poliisin leivissä. Työn yhteydessä hän ampui myös miehen, joka tappoi hänen äitinsä ja oman isänsä. Vuonna 1995 hän nousi julkisuuteen pelastettuaan komeroon vangittuja lapsia, joiden vanhemmat oli tapettu. Tämän jälkeen hän matkusti Floridaan, jonka jälkeen liittyi Miamin poliisivoimiin.

## Perhe
Horatiolla on ex-tyttöystävänsä Julian kanssa poika nimeltä Kyle. Horation veli Raymond ja heidän vanhempansa ovat kuolleet. Äidin tappoi Horation isä. Horatio ampui oman isänsä, koska tämä oli vaarallinen. Hänen pikkuveljensä tappoi Antonio Riaz, joka tappoi myös muita Horatiolle tärkeitä ihmisiä, kuten hänen vaimonsa, joka oli Horation työtuttavan Eric Delkon sisar. Horatio alkoi pitää huolta veljenpojastaan tämän isän kuoltua. Horatio tappoi Antonio Riazin Eric Delkon kanssa jaksossa *Tehtävä Riossa*.

## Aiheesta muualla
* MTV3 - CSI Miami - Horatio Caine
* CBS - About CSI Miami
Lapinkarhunsammal

**Lapinkarhunsammal** (*Polytrichum hyperboreum*) on pystykasvuinen pohjakerroksien sammallaji. Se kuuluu *[[Polytrichaceae]]* -heimoon ja karhunsammalten sukuun. Laji on Suomessa elinvoimainen. Suomessa lapinkarhunsammalta tavataan Uudellamaalla, Etelä-Hämeessä, Kittilän Lapissa, Enontekiön Lapissa ja Inarin Lapissa.

## Lähteet

## Aiheesta muualla
*ITIS: Polytrichum hyperboreum
Grupo Santander

**Grupo Santander** tai **Santander** on suuri espanjalainen pankki. Santanderilla on toimintaa lähes kaikissa Euroopan maissa, minkä lisäksi se toimii Etelä- ja Pohjois-Amerikassa sekä Aasiassa&nbsp;– yhteensä lähes 50 maassa. Pankin pääkonttori sijaitsee Madridissa, Espanjassa.

Taseella mitaten (1&nbsp;455,70 mrd. USD) Banko Santander SA luokiteltiin vuonna 2016 maailman 18. suurimmaksi julkisesti noteeratuksi pankiksi. Euroalueella sitä suurempia pankkeja olivat tasella mitaten ranskalaiset BNP Paribas ja Crédit Agricole sekä saksalainen Deutsche Bank.

Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).

## Historia

Santanderin perusti 72 liikemiestä Espanjassa Santanderin kaupungissa vuonna 1857. Toiminnalla pyrittiin tukemaan alueen kaupan kasvua, sillä kaupungista oli kehittymässä vilkas satamakaupunki. Santanderin logo on ollut näkyvästi esillä urheilussa muun muassa Formula 1 -sarjan sponsoroinnin myötä, kun hallituksen puheenjohtajan Emilio Botínin valtakaudella pankki tuki kuljettajista Fernando Alonsoa ja talleista McLarenia sekä Ferraria.

## Lähteet

## Aiheesta muualla

* Santander Suomi
* Santander Lainat
* Santander
Vesa Wallgren

**Vesa Tapani Wallgren** (s. 4. marraskuuta 1960 Tampere) on suomalainen näyttelijä. 

Suuri yleisö tuntee hänet parhaiten televisiosarjoista *[[Pirunpelto (televisiosarja)|Pirunpelto]] ja [[Klikkaa mua]].* 

Hän on näytellyt lukuisissa muissakin televisiosarjoissa mm. *[[Yhteinen huone]], [[Täysin työkykyinen]], [[Hiphop Hamlet]], [[Siinä näkijä missä tekijä (elokuva)|Siinä näkijä missä tekijä]] ja [[Seitsemäntoista]].* 

Vesa Wallgren on näytellyt myös mm. elokuvissa *[[Lapin kullan kimallus]]* (1999), *[[ Vares - Sukkanauhakäärme]]* (2011), ''Armoton maa'' (2017), sekä Matti und Sami und die drei größten Fehler des Universums (2018). 

Vesa Wallgrenilla on pitkä ja monivaiheinen ura suomalaisissa teattereissa ensin vakituisilla kiinnityksillä vuosina 1981-1995 ja sitten vapaana taiteilijana vuodesta 1995 lähtien. 

Vesa Wallgren on näytellyt mm. Helsingin kaupunginteatterissa, Tampereen Teatterissa, sekä Tampereen Työväen Teatterissa.

Vesa Wallgren pääsi 16‐vuotiaana vuonna 1977 opiskelemaan Tampereen yliopiston näyttelijäntyön laitokselle.                           

Wallgren opiskeli Tampereen yliopiston näyttelijäntyön laitoksella 1977-1981.

## Valikoitu filmografia

## Yksityiselämä
Vesa Wallgren on ollut avoliitossa näyttelijä Sinikka Mokkilan kanssa vuodesta 1983. Heillä on kaksi lasta.

## Lähteet

## Aiheesta muualla
*Vesa Wallgren, Suomen näyttelijäliitto: näyttelijäprofiili 
*
*
Sinikka Mokkila

**Maija Sinikka Mokkila** (s. 7. heinäkuuta 1954 Vesanto) on suomalainen näyttelijä. Hänet tunnetaan etenkin televisiosarjasta *[[Pirunpelto (televisiosarja)|Pirunpelto]],* jossa hän näytteli Saara Kievaria. Hän on näytellyt myös elokuvissa *[[Kivinen lintu]]* (1999), *[[Kiltin yön lahjat]]* (2004), *[[Hiljaisuus (suomalainen elokuva)|Hiljaisuus]]* (2011) ja *[[Tähtitaivas talon yllä]]* (2012).

## Filmografia

## Lähteet

## Aiheesta muualla
* 
*
Ahmed Kaddour

**Ahmed** ”Babyface” **Kaddour** (s. 1. tammikuuta 1982) on ammattilaisnyrkkeilijä. Kaddour syntyi Libanonissa ja muutti sitten Tanskaan ja asuu nykyään Yhdysvalloissa.

## Haastaja
Kaddour osallistui *[[Contender – Haastaja]]* -tositelevisiosarjassa Idän joukkueeseen. Hän joutui riitoihin Ishe Smithin kanssa. Nämä kaksi ottelivat ensimmäisen kierroksen kolmannessa ottelussa. Kaddour hävisi ottelun, mutta Juan De La Rosan loukkaannuttua ottelussaan Tarick Salmacia vastaan hänet äänestettiin takaisin. Seuraavaksi Kaddour kohtasi Alfonso Gomezin viisieräisessä ottelussa. Kaddourin suoritus jäi toistamiseen heikoksi. Ottelun jälkeen hän pakkasi laukkunsa ja poistui ohjelmasta.

## Haastajan jälkeen
Haastajan jälkeen Kaddour ja hänen tyttöystävänsä Brandy Collins menivät naimisiin. Liitto ei kestänyt kauan ja erossa Collins sai parin yhteisen kodin Houstonista. Kaddour tunkeutui tontille luvatta ja joutui vankilaan puoleksi vuodeksi.

Parin erottua Kaddourilla ei enää ollut lupaa viipyä Yhdysvalloissa, Kaddour lähetettiin takaisin Tanskaan.

Ensimmäinen Haastajan jälkeinen ottelu oli Maxvell Tayloria vastaan. Kaddour vei voiton yksimielisin pistein. Kaddour kohtasi seuraavana Jesus Felippe Valverden. Ottelu päättyi tasapeliin ja uusintaottelusta Kaddour vei pistevoiton.

Kolmen vuoden tauon jälkeen Kaddour teki paluun kehään 12. syyskuuta 2009. Hän kohtasi Mike Ermisin. Kaddour voitti ottelun yksimielisin tuomariäänin.

26. maaliskuuta 2010 hän kohtasi Jerome Ellisin josta Kaddour vei myös pistevoiton.

Vuonna 2011 Kaddourin voittoputki jatkui. Helmikuussa hän kukisti brittiläisen Lee Noblen pistein ja lokakuussa yhdysvaltalaisen Vance Garveyn tyrmäyksellä viidennessä erässä.

Vuonna 2012 brittiläiset Gary Boulden ja Max Maxwell kokivat pistetappiot Kaddourin käsittelyssä. Vuonna 2013 Kaddour palasi kehään syyskuussa ja kukisti virolaisen Aleksei Tsatsiasvilin pisteillä.

## Aiheesta muualla
* boxrec.com
Zeevang

**Zeevang** on entinen kunta Alankomaissa, Pohjois-Hollannin maakunnassa. Sen pinta-ala oli 54,34&nbsp;km² ja asukasluku vuoden 2008 lopussa 6&nbsp;296.

## Paikkakuntia kunnan alueella
Kylät:
*Axwijk
*Beets
*Etersheim
*Hobrede
*Kwadijk
*Middelie
*Oosthuizen (kunnantalo)
*Schardam
*Warder

Pienempiä kyliä:
*Verloren Einde

## Aiheesta muualla
Luhtakarhunsammal

**Luhtakarhunsammal** (*Polytrichum swartzii*) on pohjakerroksien sammallaji. Se kuuluu *[[Polytrichaceae]]* -heimoon ja karhunsammalten sukuun. Luhtakarhunsammal on eräs luhtaisuutta ilmentävä sammal. Se kasvaa järvien ja jokien tulvarannoilla, luhtakorvissa, luhtanevoilla ja kosteilla kankailla märällä maalla. Laji on Suomessa elinvoimainen ja sitä esiintyy koko Suomessa Etelä-Karjalaa lukuun ottamatta.

## Lähteet

## Aiheesta muualla
*ITIS: ''Polytrichum swartzii''